Operacija Freedom Deal
<s>Operacija Freedom Deal je kodni naziv za američku zračnu kampanju na teritoriju Kambodže, koja se vodila od 19. svibnja 1970. do 15. kolovoza 1973. godine.</s><s>Operacija je bila nastavak ranijeg bombardiranja u sklopu operacije Menu, a koje se odvijalo u kontekstu Kambodžanskog građanskog rata i Vijetnamskog rata, te se nadovezivala na raniju kopnenu operaciju.</s>

<s>Za razliku od operacije Menu, Freedom Deal je obuhvatila znatno veći teritorij te je nanijela znatno više štete na teritoriju Kambodže.</s><s>Inicijalne mete bile su, kao i ranije, baze Vijetnamske narodne armije i Việt Cộnga, međutim kako je vrijeme odmicalo, bombardiranja su sve više bila usmjerena protiv gerilskih trupa Crvenih Kmera.</s><s>Naime, kako je Lon Nolova vlada u potpunosti podržala Nixonovu operaciju, komunistički gerilci, koji su ostali jedini aktivni protivnik države u građanskom ratu, postali su nova meta.</s><s>Američko bombardiranje tako je pomagalo Lonu u njegovoj vlastitoj borbi protiv komunista.</s>

<s>Kao i ranije, većinu bombardiranja odrađivali su B-52 bombarderi, a obuhvaćeni teritorij bila je praktički cijela istočna polovica zemlje.</s><s>Točan broj žrtava bombardiranja teško je procijeniti, ali iste se zasigurno broje u desecima tisuća.</s><s>Ova operacija bila je izrazito kontroverzna odluka u Sjedinjenim Državama, a njezina direktna posljedica bila je Rezolucija o ratnim ovlastima, koju je u studenom 1973. godine donio američki Kongres.</s>

<s>Izvori</s>

<s>Literatura 
Objavljeni vladini dokumenti
 Nalty, Bernard C., Air War over South Vietnam, 1968–1975.</s><s>Washington DC: Air Force Museums and History Program, 2000.</s><s>Nalty, Bernard C., The War Against Trucks: Aerial Interdiction in Southern Laos, 1968–1973 .</s><s>Washington DC: Air Force Museums and History Program, 2005.</s>

<s>Sekundarni izvori
 Arnold Isaacs, Gordon Hardy, MacAlister Brown, et al., Pawns of War: Cambodia and Laos.</s><s>Boston: Boston Publishing Company, 1987.</s><s>Lipsman, Samuel, Stephen Weiss, et al., The False Peace: 1972–74, Boston: Boston Publishing Company, 1985.</s><s>Morocco, John, Operation Menu in War in the Shadows.</s><s>Boston: Boston Publishing Company, 1988.</s><s>Morocco, John, Rain of Fire: Air War, 1969–1975.</s><s>Boston: Boston Publishing Company, 1985.</s><s>Shawcross, William, Sideshow: Kissinger, Nixon, and the Destruction of Cambodia''.</s><s>New York: Washington Square Books, 1979.</s>

<s>1970-e
Vijetnamski rat
Američki ratni zločini
Kambodžanska vojna historija
Kmerska Republika
Crveni Kmeri</s>

